Framkvæmdastjóra heilsugæslu höfuðborgarsvæðisins lýst vel á áform um að hækka hámarksaldur opinbers heilbrigðisstarfsfólks. Útlit er fyrir að fleiri heimilislæknar fari á eftirlaun en útskrifist næstu ár.
Heilbrigðisráðherra hefur kynnt áform um að hækka hámarksaldur opinberra heilbrigðisstarfsmanna í 75 ár. Óskar Reykdalsson, framkvæmdastjóri Heilsugæslu höfuðborgarsvæðisins, segist telja að einhverjir fagni því að geta starfað lengur. í gegnum hefðbundið ráðningasamband.
Við hjá heilsugæslunni höfum fagnað því þegar fólk sem er komið á aldur og hefur fulla starfsgetuáhuga sinn á því að vinna áfram þannig að við höfum ráðið fólk áfram nnað hvoirt í tímavinnusamningum eða hins vegar þá í verktkasamningum. En sumir af þessum sem hafa verið ráðnir hjá okkur hafa talað um það að réttindin séu eitthvað meiri með ráðningasamningum þannig að sjálfsagt munu einhverjir fagna því að hægt sé að vinna eftir hefðbundnum ráðningasamningum.
Óskar segir að það séu ekki mjög margir sem kjósi að vinna áfram eftir sjötugt, þó að það séu alltaf einhverjir. Hann á frekar von á að það aukist með breytingu á lögunum.
Það er auðvitað óvíst held ég en ég hef samt svona tilfinningu fyrir því að það gæti alveg verið meira um það að fólk bara þá ákveði meira svona hvenær það er tilbúið til að hætta.
Ekki er vanþörf á enda mannekla í heilsugæslunni töluverð. Mestur skortur er á læknum en Óskar segir útlit fyrir að töluvert fleiri læknar fari á eftirlaun en útskrifist næstu árin.
Ef við erum að útskrifa kannski 3-4 heimilislækna og 10-15 að fara á lífeyrir þá er það neikvæð staða vrðandi mönnun heimilislækna.
Útlit er fyrir að fleiri heimilislæknar fari á eftirlaun en útskrifist næstu ár. Framkvæmdastjóri heilsugæslu höfuðborgarsvæðisins fagnar áformum um að hækka eftirlaunaaldur heilbrigðisstarfsfólks. 